
ŠALČININKŲ RAJONO APYLINKĖS TEISMAS
NUTARIMAS
2015 m. gegužės 25 d.
Šalčininkai
Šalčininkų rajono apylinkės teismo teisėjas M. G.,
Vilniaus apskrities VPK Šalčininkų rajono PK atstovui, asmeniui, traukiamam administracinėn atsakomybėn, V. K., transporto priemonės savininkui V. M., nedalyvaujant, apie bylos nagrinėjimo vietą ir laiką pranešta tinkamai,
išnagrinėjęs administracinio teisės pažeidimo bylą, kurioje V. K., gim. 1996-03-14, a. k. (duomenys neskelbtini) Lietuvos Respublikos pilietis, gyv. Valakininkų k., 17286 Šalčininkų r., baustas administracine tvarka, traukiamas administracinėn atsakomybėn pagal (duomenys neskelbtini) str., 123 str. 5 d.,
Aprašomoji dalis
NUSTATĖ:
2015-04-25 00.02 val. Šalčininkų r., Balandiškių k. V. K. vairavo transporto priemonę – automobilį „VW Golf“, v. n. ž. (duomenys neskelbtini) būdamas neblaivus, nustatytas 0,87 prom. girtumo laipsnis, neturėdamas teisės vairuoti, transporto priemonė neapdrausta transporto priemonių savininkų ir valdytojų civilinės atsakomybės privalomuoju draudimu, taip pažeisdamas Kelių eismo taisyklių 14 ir 226 punktų reikalavimus.
V. K. pripažino padaręs teisės pažeidimus, gailisi.
Motyvuojamoji dalis
V. K. padaryti pažeidimai yra įrodyti byloje surinktais įrodymais: administracinio teisės pažeidimo protokolu, policijos pareigūno T. A. tarnybiniu pranešimu, pranešimu dėl nušalinimo nuo transporto priemonės vairavimo, asmens blaivumo testu. Surinkti įrodymai patvirtina, kad V. K. vairavo transporto priemonę neblaivus, neturėdamas teisės jos vairuoti, transporto priemonės valdytojai neapdrausti civilinės atsakomybės privalomuoju draudimu.
V. K. veika teisingai kvalifikuota pagal (duomenys neskelbtini) str., 123 str. 5 d.
V. K. prisipažino padaręs teisės pažeidimus, ir tai yra jo atsakomybę lengvinanti aplinkybė. Jo atsakomybę sunkinanti aplinkybė yra ta, kad teisės pažeidimą, numatytą (duomenys neskelbtini) str. 5 d., jis padarė pakartotinai. Atsižvelgiant į tai, yra pagrindas už pažeidimo, numatyto (duomenys neskelbtini) str., padarymą skirti jam sankcijoje numatytą baudos minimumą su transporto priemonės konfiskavimu, kadangi transporto priemonė neapdrausta transporto priemonių savininkų ir valdytojų civilinės atsakomybės privalomuoju draudimu ir pažeidėjas kėlė grėsmę kitiems eismo dalyviams vairuojant transporto priemonę neblaivus ir be teisės vairuoti transporto priemonę, o už pažeidimo, numatyto (duomenys neskelbtini) str. 5 d., padarymą – sankcijoje numatytos baudos vidurkį. Remiantis ATPK 33 str. 2 d., skirtina galutinė nuobauda.
Rezoliucinė dalis
Vadovaudamasis ATPK 33 str. 2 d., 287 str. 1 d. 1 p., teisėjas,
NUTARĖ:
V. K. pripažinti kaltu padarius administracinį teisės pažeidimą, numatytą (duomenys neskelbtini) str., ir skirti jam 1158 (vieno tūkstančio vieno šimto penkiasdešimt aštuonių) Eur dydžio baudą su transporto priemonės – automobilio VW Golf, v. n. ž. (duomenys neskelbtini) konfiskavimu.
V. K. pripažinti kaltu padarius administracinį teisės pažeidimą, numatytą (duomenys neskelbtini) str. 5 d., ir skirti jam 28 (dvidešimt aštuonių) Eur dydžio baudą.
Remiantis ATPK 33 str. 2 d., skirti V. K. galutinę nuobaudą – 1158 (vieno tūkstančio vieno šimto penkiasdešimt aštuonių) Eur dydžio baudą su transporto priemonės – automobilio VW Golf, v. n. ž. (duomenys neskelbtini) konfiskavimu.
Išaiškinti pažeidėjui, kad bauda turi būti sumokėta per 40 dienų nuo šio nutarimo įteikimo dienos, o apskundus nutarimą – ne vėliau kaip per 40 dienų nuo pranešimo apie skundo nepatenkinimą dienos į sąskaitą Nr. (duomenys neskelbtini), AB „Swedbank“, banko kodas 73000, SWIFT kodas HABALT22, lėšų gavėjas Valstybinė mokesčių inspekcija prie LR Finansų ministerijos, juridinio asmens kodas 188659752, įmokos kodas 6030. Dokumentus, patvirtinančius baudos sumokėjimą pateikti institucijai surašiusiai administracinio teisės pažeidimo protokolą.
Nutarimas per dvidešimt dienų nuo paskelbimo dienos gali būti skundžiamas Vilniaus apygardos teismui, paduodant apeliacinį skundą per Šalčininkų rajono apylinkės teismą.
Teisėjas M. G.

